ไทยจะรุ่งเรืองอีกครั้ง หลัง นักท่องเที่ยวจีน กลับมา
532,000 ล้านบาท คือ รายได้ของประเทศไทยต่อปี ที่หายไป หลังจากสูญเสียนักท่องเที่ยวจีนที่เป็นรายได้หลักของอุตสาหกรรมการท่องเที่ยวไทย  ซึ่งในปี 2019 ก่อนเกิดการแพร่ระบาด ไทยได้เปิดประตูต้อนรับนักท่องเที่ยวชาวจีนมากถึง 11,000,000 คน โดยคิดเป็น 1 ใน 4 ของนักท่องเที่ยวต่างชาติทั้งหมด  ถ้าดูจากตัวเลขเหล่านี้ จะเห็นว่านักท่องเที่ยวชาวจีน มีความสำคัญต่อเศรษฐกิจของประเทศไทยเป็นอย่างมาก
27 ธ.ค. 2565

ไทยจะรุ่งเรืองอีกครั้ง หลัง นักท่องเที่ยวจีน กลับมา /โดย ลงทุนแมน
532,000 ล้านบาท คือ รายได้ของประเทศไทยต่อปี ที่หายไป หลังจากสูญเสียนักท่องเที่ยวจีนที่เป็นรายได้หลักของอุตสาหกรรมการท่องเที่ยวไทย
ซึ่งในปี 2019 ก่อนเกิดการแพร่ระบาด ไทยได้เปิดประตูต้อนรับนักท่องเที่ยวชาวจีนมากถึง 11,000,000 คน
โดยคิดเป็น 1 ใน 4 ของนักท่องเที่ยวต่างชาติทั้งหมด
ถ้าดูจากตัวเลขเหล่านี้ จะเห็นว่านักท่องเที่ยวชาวจีน
มีความสำคัญต่อเศรษฐกิจของประเทศไทยเป็นอย่างมาก
โครงสร้างพื้นฐานด้านการท่องเที่ยวของประเทศไทย ที่ผ่านมาหลายสิบปี ได้ถูกพัฒนาให้มารองรับนักท่องเที่ยว ซึ่งมีชาวจีนเป็นผู้ใช้บริการหลัก
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
โดยในช่วง 3 ปีที่ผ่านมา ที่นักท่องเที่ยวจีนหายไปนั้น
ส่งผลกระทบต่อหลายภาคส่วนอย่างมหาศาล ทั้งรัฐและเอกชน โดยเฉพาะธุรกิจที่เน้นการพึ่งพานักท่องเที่ยวจีน
การที่จีนประกาศเปิดประเทศอีกครั้ง ถึงแม้ว่านักท่องเที่ยวจะไม่ได้กลับมาทันทีทันใด แต่มันก็เป็นเหมือนแสงสว่างของหลาย ๆ ธุรกิจที่จะเริ่มทยอยกลับมา มีรายได้จากนักท่องเที่ยวจีนอีกครั้ง
ถึงแม้ว่าจะเป็นสัญญาณที่ดี แต่มันก็ตามมาด้วยความกังวลอยู่บ้าง
เพราะสิ่งที่จะตามมาหลังจากนี้ หลายธุรกิจจะต้องเร่งจ้างแรงงานภาคบริการให้กลับเข้ามารองรับนักท่องเที่ยวชาวจีนที่รอทะลักเข้ามาในประเทศไทย หลังจากที่มีการเลิกจ้างไปเป็นจำนวนมากในช่วงที่ผ่านมา
ตัวอย่างเช่น ธุรกิจโรงแรมและร้านอาหารที่มีแรงงานหายไปกว่า 1,500,000 คน ไม่ว่าจะเป็น แม่บ้าน พ่อครัว หรือพนักงานเสิร์ฟ
ซึ่งแรงงานบางส่วนที่หายไปจากธุรกิจบริการนี้ ได้ย้ายไปทำงานในธุรกิจอื่น ๆ ที่ไม่ใช่การท่องเที่ยว รวมไปถึงแรงงานต่างด้าวที่กลับบ้านเกิดของตน ยังไม่กลับมาทำงานในภาคการท่องเที่ยว
ดังนั้นปัญหาขาดแคลนแรงงาน อาจทำให้อัตราค่าจ้างในภาคบริการสูงขึ้น ซึ่งเป็นสิ่งที่นายจ้างหลายคน ต้องเตรียมรับมือ
จากการตั้งเป้าหมายของ ททท. ในปีหน้าจะมีนักท่องเที่ยวจีนเดินทางมาเที่ยวไทยมากกว่า 5 ล้านคน ซึ่งคิดเป็น 45% ของตัวเลขนักท่องเที่ยวก่อนการแพร่ระบาด ก็อาจจะเป็นสิ่งที่ไม่ไกลเกินเอื้อม
เมื่อลองคูณตามสัดส่วน ก็อาจหมายความว่า “นักท่องเที่ยวจีน” ที่กลับมาในปีหน้านั้น จะสร้างรายได้ให้ประเทศไทยมากกว่า 240,000 ล้านบาท และเฉพาะส่วนนี้จะทำให้ GDP ของไทยโต 1.34% ในปีหน้า “ทันที” โดยไม่ต้องพึ่งพาปัจจัยอื่นเลย
และหากนักท่องเที่ยวจีนกลับมาที่ตัวเลขเท่าเดิม เหมือนก่อนเกิดการระบาด ก็จะทำให้ GDP ไทยโตได้มากถึง 3% ซึ่งคิดเป็นเงินกว่า 532,000 ล้านบาท
นั่นก็แปลว่า ไม่ว่าในปีต่อ ๆ ไป ใครจะเป็นรัฐบาล ก็อาจเคลมได้ยาก ว่า เศรษฐกิจในปี 2023-2024 ดีเพราะด้วยฝีมือการบริหารของตนเอง
เพราะถ้าดูจากตัวเลขที่กำลังเกิดขึ้น คนที่จะมาช่วยให้เศรษฐกิจไทยคึกคักขึ้นอีกครั้ง ไม่ใช่ใครที่ไหน แต่เป็นนักท่องเที่ยวจีนที่กำลังจะกลับเข้ามา
ซึ่งเม็ดเงินจำนวนมหาศาลนี้ จะทำให้คนไทยหลายคนลืมตาอ้าปากได้อีกครั้ง หลังจากภาคการท่องเที่ยว เจอปัญหากับเรื่องนี้มาแล้ว 3 ปีเต็ม ๆ
ถึงเวลาแล้ว ที่ฟ้าฝนที่มืดครึ้มจะเริ่มหายไป และท้องฟ้าที่สดใสกำลังจะกลับมาอีกครั้ง
เรื่องนี้จะเป็นแสงส่องทางให้กับ คนไทยหลายล้านคนที่เกี่ยวข้อง ที่เราอาจนึกไม่ถึง
ไม่ว่าจะเป็น ผู้ที่ทำงานในโรงแรม รีสอร์ต สนามบิน สายการบิน สปีดโบต เรือหางยาว แท็กซี่ ตุ๊กตุ๊ก รถทัวร์ ร้านอาหาร ร้านขนม ตลาดนัด ผับบาร์ ของฝาก ของที่ระลึก สินค้าพื้นบ้าน สปา นวดตัว หรือนวดเท้า
เรียกได้ว่า จะเกิดการจ้างงานในระบบอย่างมหาศาล แทบทุกบริการจะได้รับผลกระทบในทางที่ดีขึ้น ในระดับล้านคน
เงินที่เราเคยมีและเคยได้จากคนจีน กำลังจะทยอยกลับมาเป็นแบบเก่า หรือไม่ ต้องคอยติดตาม
ซึ่งล่าสุดจาก ข้อมูลจาก Qunar เว็บไซต์ด้านการท่องเที่ยวของจีน พบว่า ยอดการค้นหาตั๋วเครื่องบิน และโรงแรม เพิ่มขึ้นกว่า 7 เท่า ภายในเวลาเพียง 15 นาที หลังจากที่ทางการจีนประกาศเปิดประเทศ
และหนึ่งในจุดหมายปลายทางที่ยอดนิยมที่สุดของคนจีน ก็คือ “ประเทศไทย” เหมือนเดิม..
สุดท้ายแล้ว ก็คงต้องยอมรับว่า
ประเทศไทย เป็นเหมือน แหล่งสวรรค์ของนักท่องเที่ยวชาวจีน ที่สักครั้งในชีวิต พวกเขาจะต้องมาเหยียบแผ่นดินไทย และสัมผัสกับวัฒนธรรมไทยให้ได้
และเช่นเดียวกัน
ในตอนนี้ นักท่องเที่ยวชาวจีน ก็เป็นเหมือนขุมสมบัติจากสวรรค์ ที่คนไทยหลายคน ขาดไม่ได้แล้ว ในชีวิตนี้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-